Vaticanul a dezvăluit pentru prima dată informații despre ce proprietăți deține.
Vaticanul a dezvăluit că deţine peste 5.000 de proprietăţi. Vaticanul a publicat peste 50 de pagini de material financiar. Doar aproximativ 14% din proprietăţile sale din Italia au fost închiriate la preţul pieţei.
Vaticanul a dezvăluit că deţine peste 5.000 de proprietăţi, în cadrul celor mai detaliate dezvăluiri financiare făcute vreodată, transmite The Guardian. Informaţiile au fost cuprinse în două documente, o declaraţie financiară consolidată pentru 2020 pentru Sfântul Scaun şi primul buget public pentru Administraţia Patrimoniului Sfântului Scaun (APSA).APSA este un fel de birou de contabilitate generală, gestionează bunurile imobiliare şi investiţiile, plăteşte salariile şi acţionează ca birou de achiziţii şi departament de resurse umane.Bilanţul de 30 de pagini al APSA arată că deţine 4.051 de proprietăţi în Italia şi aproximativ 1.120 în străinătate, fără a include ambasadele sale din întreaga lume.Doar aproximativ 14% din proprietăţile sale din Italia au fost închiriate la preţul pieţei, în timp ce celelalte au fost închiriate la preţuri reduse, multe dintre ele angajaţilor Bisericii. Aproximativ 40% erau clădiri instituţionale, cum ar fi şcoli, mănăstiri şi spitale.Documentele arată că APSA deţine proprietăţi ca investiţii în zone de lux din Londra, Geneva, Lausanne şi Paris.